Jos komposti haisee mädäntyneelle, se on luultavasti liian kostea, tiivis ja happi on loppunut. Sekoita komposti perusteellisesti ja lisää karkeaa kompostikatetta, jotta kompostimassa säilyisi ilmavana myös kompostorin alaosassa. Haju häviää ja kompostori alkaa toimimaan normaalisti muutamassa päivässä.
Ammoniakin haju kompostorissa johtuu liiasta typestä kompostimassassa. Lisää happamaa kuiviketta, joka sisältää turvetta ja puunkuorirouhetta. Reilu kerros kuiviketta kompostin pinnalla sitoo itseensä ammoniakin. Älä sekoita kompostimassaa liian usein.